MT
L 168/30
Il-Ġurnal Uffiċjali tal-Unjoni Ewropea
3.7.2023
ANNESS
Appoġġ tal-Unjoni Ewropea għat-Tisħiħ tal-Effettività Operazzjonali tal-OPCW - UE 2023
1.
Kuntest
F'Diċembru 2003, l-Unjoni Ewropea (UE) adottat l-Istrateġija tal-UE kontra l-Proliferazzjoni tal-Armi ta' Qerda Massiva (Strateġija tal-UE), li fiha rrikonoxxiet it-theddida kkawżata mill-armi ta' qerda massiva għall-paċi u s-sigurtà internazzjonali.
L-Istrateġija tal-UE tissottolinja r-rwol kruċjali tal-Konvenzjoni dwar l-Armi Kimiċi ("CWC") u tal-OPCW fil-ħolqien ta' dinja ħielsa mill-armi kimiċi.
L-objettivi tal-Istrateġija tal-UE huma komplementari għal dawk tas-CWC.
L-UE u l-OPCW, sa mill-adozzjoni tal-Istrateġija tal-UE, fittxew il-kooperazzjoni inkluż l-impenn permezz ta' sensiela ta' Azzjonijiet Konġunti u Deċiżjonijiet tal-Kunsill (1).
L-OPCW irċeviet appoġġ konsistenti tal-UE fl-implimentazzjoni tal-mandat tagħha, li jirrifletti impenn li jkompli għallimplimentazzjoni sħiħa tas-CWC, b'EUR 38.2 miljun ta' kontribuzzjonijiet volontarji permezz tal-baġit tal-Politika Estera u ta' Sigurtà Komuni ("PESK") ipprovdut sa mill-2004.
L-OPCW tilqa' l-impenn li jibqa' għaddej tal-UE li tappoġġa lill-OPCW fl-isforzi tagħha biex tilħaq l-għan tal-Konvenzjoni - dinja ħielsa mill-armi kimiċi, u b'hekk tikkontribwixxi għall-paċi u s-sigurtà internazzjonali.
Barra minn hekk, filwaqt li tirrikonoxxi sfidi emerġenti, l-OPCW tilqa' wkoll l-interess kontinwu tal-UE fit-tisħiħ tal-appoġġ tagħha lit-timijiet tekniċi tal-OPCW meta tipprovdi assistenza lill-Istati Parti skont il-Konvenzjoni, kif meħtieġ, fl-implimentazzjoni attiva tal-Kapitolu II u III tal-Istrateġija tal-UE.
Ambjent ta' sigurtà internazzjonali dinamiku jagħmel il-missjoni tal-OPCW rilevanti daqs qatt qabel.
Il-Ħames Konferenza ta' Reviżjoni li jmiss, l-istadju importanti imminenti tal-qerda sħiħa tal-ħażniet ta' armi kimiċi ddikjarati, kif ukoll il-ftuħ taċ-Ċentru l-ġdid għall-Kimika u t-Teknoloġija (CCT) jippreżentaw kemm opportunitajiet kif ukoll sfidi għall-OPCW.
Biex l-Organizzazzjoni żżomm ir-rilevanza tagħha fil-fażi ta' wara l-qerda, l-impenn strateġiku huwa kritiku.
Is-sħubija u l-appoġġ permezz tal-baġit tal-Politika Estera u ta' Sigurtà Komuni (PESK) tal-UE wrew li huma strumentali biex jassistu lill-OPCW fil-promozzjoni u l-implimentazzjoni tal-objettivi ewlenin tagħha, u dan jamplifika wkoll l-impatt tal-attivitajiet tal-OPCW.
2.
Għan tal-Proġett
2.1 Objettivi Ġenerali tal-Proġett L-objettiv ġenerali tal-proġett huwa li tiġi żgurata l-kapaċità tas-Segretarjat li jiffaċilita u jtejjeb l-implimentazzjoni talKonvenzjoni mill-Istati Parti.
Tali appoġġ jikkontribwixxi għall-paċi u s-sigurtà internazzjonali permezz talimplimentazzjoni effettiva tal-mandat tal-OPCW.
Jgħin ukoll biex iwaqqaf milli jerġgħu jitfaċċaw armi kimiċi, filwaqt li jippromwovi l-użi paċifiċi tal-kimika.
L-implimentazzjoni tal-proġett, kull fejn applikabbli fl-attivitajiet proposti, ser tagħti kunsiderazzjoni xierqa lid-diversità tal-ġeneru.
2.2 Għanijiet Speċifiċi — Verifika tal-eliminazzjoni tal-ħażniet ta' armi kimiċi u l-faċilitajiet ta' produzzjoni ta' armi kimiċi soġġett għall-miżuri ta' verifika previsti fis-CWC; — Prevenzjoni li terġa' titfaċċa t-theddida tal-użu kif ukoll it-tnaqqis tagħha permezz tan-nonproliferazzjoni ta' armi kimiċi, bl-applikazzjoni tal-miżuri ta' verifika u ta' implimentazzjoni previsti fil-Konvenzjoni, li jservu wkoll biex jibnu l-fiduċja bejn l-Istati Parti; — Rispons effettiv u kredibbli għall-użu ta' armi kimiċi u l-allegazzjonijiet tagħhom; — L-iżgurar tat-tħejjija permezz tal-għoti ta' assistenza u protezzjoni kontra armi kimiċi, l-użu tagħhom, jew it-theddida tal-użu f'konformità mad-dispożizzjonijiet tal-Artikolu X tas-CWC; (1) Inkluż l-Azzjoni Konġunta 2004/797/CFSP (skaduta); l-Azzjoni Konġunta 2005/913/PESK (skaduta); l-Azzjoni Konġunta 2007/185/PESK (skaduta); id-Deċiżjoni 2009/569/PESK (skaduta); l-Azzjoni Konġunta 2012/166/PESK (skaduta); id-Deċiżjoni 2015/259 (estiża bid-Deċiżjoni 2018/294 u skaduta); id-Deċiżjoni 2017/2302 (estiża bid-Deċiżjoni 2019/1092, skaduta); id-Deċiżjoni 2017/2303 (estiża bid-Deċiżjoni 2018/1943 u d-Deċiżjoni 2019/2112, skaduta); id-Deċiżjoni 2019/538 (fisseħħ sa April 2023); id-Deċiżjoni 2021/1026 (fis-seħħ sa Awwissu 2023), u d-Deċiżjoni 2021/2073 (fis-seħħ sa Diċembru 2025).